62025CO0160_INF
Unionin tuomioistuimen määräys (kuudes jaosto) 10.11.2025 –[Wawicz] (
i
)
(Asia C‑160/25)
Ennakkoratkaisupyyntö – Unionin tuomioistuimen työjärjestyksen 99 artikla – Oikeuskäytännöstä selvästi johdettavissa oleva vastaus – Kuluttajansuoja – Direktiivi 93/13/EY – Kuluttajasopimusten kohtuuttomat ehdot – Ehdon kohtuuttomaksi toteamisen vaikutukset – Ulkomaanvaluuttaan sidottu kiinnelainasopimus – Vaihtokurssin määrittäminen – Muuntamislausekkeen kohtuuton osatekijä – Ehkäisevä vaikutus – Kansallisen tuomioistuimen velvollisuudet – Lausekkeen kohtuuttoman osatekijän erillisyys
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Ulottuvuus – Kiinnelainasopimus, joka on tehty yhden valuutan määräisenä ja sidottu toiseen valuuttaan – Kansallinen oikeuskäytäntö, joka mahdollistaa kyseisen sopimuksen voimassa pitämisen sen jälkeen, kun kyseisten valuuttojen muuntamislausekkeen kohtuuton osatekijä on poistettu – Hyväksyttävyys – Edellytys – Osatekijä, jossa määrätään itsenäisistä sitoumuksista, jotka ovat erotettavissa kyseisessä lausekkeessa määrätyistä muista velvollisuuksista – Kansallisen tuomioistuimen asiana oleva tarkastaminen
(Neuvoston direktiivin 93/13 6 artiklan 1 kohta ja 7 artiklan 1 kohta)
(ks. 24–31, 34 ja 35 kohta sekä määräysosa)
Määräysosa
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa
on tulkittava siten, että
että ne eivät ole esteenä kansalliselle lainsäädännölle, jonka nojalla elinkeinonharjoittajan ja kuluttajan välillä tehty lainasopimus, joka nimetään tietyssä valuutassa ja indeksoidaan toisessa valuutassa, jää voimaan huolimatta siitä, että siitä poistetaan lausekkeen osatekijä, joka koskee kyseisen valuutan osto- ja myyntikurssien määrittämistä ja jossa määrätään mainitun valuutan kyseisen keskikurssin muuntamisesta lainanantajan määrittämän osto- ja myyntimarginaalin mukaisesti, kyseisen osatekijän kohtuuttomuuden vuoksi, silloin, kun mainittu osatekijä merkitsee erillistä sopimusvelvoitetta muihin kyseiseen lausekkeeseen sisältyviin velvoitteisiin nähden siten, että siinä määrätään itsenäisistä sopimusvelvoitteista, jotka ovat erotettavissa muista mainitussa lausekkeessa määrätyistä velvoitteista.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.